recursal/SuperWikiNEXT-32B huggingface dataset:
**লা পোলিজিয়া কিয়েদে আইয়ুতো** (অর্থ:*পুলিশ সাহায্য চায়*) হলো একটি ইতালীয় জাল্লো এবং পলিচিওটেসকি ধরনের চলচ্চিত্র, যার পরিচালক হিসেবে ছিলেন মাসসিমো দাললামানো।

কাহিনী
------

কতিপয় পুলিশ কর্মকর্তা ১৪ বছর বয়সী সিলভিয়া পোলভেসি এর মৃত্যুর তদন্ত করছেন। একজন অপরিচিত ব্যক্তির ফোন কল আসার পর তাকে ঝুলে থাকা অবস্থায় পাওয়া যায়। প্রতক্ষদর্শী এবং অভিযুক্তদের জিজ্ঞাসাবাদ করার পর একটি টেপ পাওয়া যায় যেখানে একাধিক যৌন মিলনের ঘটনা রেকর্ড করা ছিল। এখান থেকে পুলিশ একটি অল্প-বয়সীদের পতিতা চক্র এবং এক মোটরসাইকেল আরোহণকারী ধারাবাহিক খুনির সন্ধান পায়।

অভিনেতা ও অভিনেত্রীগণ
---------------------

* জোভানা রালি ডেপুটি অ্যাটর্নী ভিক্টরিয়া স্টোরি হিসেবে
* ক্লাউডিয়ো কাসিনেল্লি কমিশনার সিলভেস্ত্রি হিসেবে
* মারিও অ্যাডল্ফ কমিশনার ভ্যালেন্টিনি হিসেবে
* ফ্রাঙ্কো ফাব্রিজি ব্রুনো পাগিলা হিসেবে
* ফারলে গ্রাংগার জনাব পোলভেসি হিসেবে
* মারিনা বের্তি মিস পোলভেসি হিসেবে
* পাওলো তুর্কো মার্সোলো টর্সি হিসেবে
* কররাডো গাইপা প্রসিকিউটর হিসেবে
* মিকাইলা পিগনেতেল্লি রোজা হিসেবে
* শেরি বুকানন সিলভিয়া পোলভেসি হিসেবে
* আতিলিও দত্তেশিও শবপরীক্ষক হিসেবে

তৈরি
----

চলচ্চিত্রটি রোমে অবস্থিত ডিয়ার স্টুডিওতে ক্যামেরাবন্দি করা হয়।

ধরন
---

চলচ্চিত্রটিকে দুই ধরনের চলচ্চিত্রের মিশ্রণ হিসেবে বিবেচনা করা হয়: জাল্লো এবং পলিচিওটেসকো। এটি ১৯৭৪-১৯৭৫ সালে অনেক মিশ্রিত জাল্লি ধরনের চলচ্চিত্রগুলোর একটি, যখন ইতালিয় বক্স অফিসে জাল্লো এর জনপ্রিয়তা হ্রাস পাচ্ছিল এবং পলিচিওটেসকো ধরনের চলচ্চিত্রগুলো অধিক জনপ্রিয়তা লাভ করতে শুরু করে।

প্রকাশ
------

এই চলচ্চিত্রটি ১৯৭৪ সালের অক্টোবর মাসের ১০ তারিখে ইতালিতে প্রকাশিত হয় এবং পিএসি কর্তৃক বণ্টন করা হয়। চলচ্চিত্রটি ইতালিতে প্রকাশের পর মোট ১,৩৪৪,৩০১০০০ ইতালীয় লিরা উপার্জন করে। ২০১৪ সালের আগস্ট মাসের ১৪ তারিখে চলচ্চিত্রটি অ্যারো ভিডিও কর্তৃক ব্লু-রে -তে প্রকাশ করা হয় এবং ক্যামেরা ন্যাগেটিভ থেকে পুনরুদ্ধার করা হয়।

গ্রহণযোগ্যতা
------------

রবের্তো কুর্তি তার বই, *ইতালিয়ান ক্রাইম ফিল্মগ্রাফি*-তে এই চলচ্চিত্রটিকে জাল্লো এবং পলিচিওটেসকো ধরনের মিশ্রণে তৈরি সর্বোত্তম চলচ্চিত্র বলে বর্ণনা করেছেন এবং বলেছেন, "দাললামানো এর পরিচালনা সাধারণের চেয়ে খুবই উপরে" একটি ইউরোপীয় শোষণ সংস্থাগুলোর উপর লেখা বইয়ের লেখক, ডেনি শিপকা এর মতে, "চলচ্চিত্রটি পুলিশের প্রোটোকলের উপর অনেক বেশি মনোযোগ দেওয়ায় ‘কজা আভেতে ফাত্তো আ সোলাঞ্জ’-এর মতো জোরালো নয়, তবুও দেখার মতো একটি তীব্র জোরালো চলচ্চিত্র।"

তথ্যসূত্র
---------

1. 1 2 3 4 5 6  Curti 2013, পৃ. 125।
2. 1 2 3 4 5  Curti 2013, পৃ. 124।
3. ↑  Curti 2013, পৃ. 126।

### উৎস

* Shipka, Danny (১৪ জুন ২০১১)। *Perverse Titillation: The Exploitation Cinema of Italy, Spain and France, 1960–1980*। McFarland, 2011। আইএসবিএন 978-0786448883।
* কুর্তি, রবের্তো (২০১৩)। *Italian Crime Filmography, 1968–1980*। McFarland। আইএসবিএন 978-0786469765।

বহিঃসংযোগ
---------


উইকিমিডিয়া কমন্সে **লা পোলিজিয়া কিয়েদে আইয়ুতো** সংক্রান্ত মিডিয়া রয়েছে।

* ইন্টারনেট মুভি ডেটাবেজে *লা পোলিজিয়া কিয়েদে আইয়ুতো*  (ইংরেজি)
অণ্ডকোষের চিত্র। ছেলের শুক্রাণুর বিকাশ হ'ল **স্পারমার্চ**
বয়ঃসন্ধিতে ছেলেদের **অন্ডকোষে** শুক্রাণুর বিকাশের সূচনা **স্পারমার্চ** নামে পরিচিত। এটি মেয়েদের মসিকের মতোই স্বাভাবিক।  তাদের লালন, সাংস্কৃতিক পার্থক্য এবং পূর্বে যৌন জ্ঞানের উপর নির্ভর করে ছেলেদের স্পারমার্চে বিভিন্ন রকম প্রতিক্রিয়া হতে পারে। তারা এসময় ভয় বা উত্তেজনা পেতে পারে।  স্পার্মার্চ একটি পুরুষের যৌন সম্পর্কের ক্ষেত্রে প্রথম ঘটনাগুলির মধ্যে একটি যা যৌন পরিপক্কতার নির্দেশ করে। এটি তখন ঘটে যখন সেকেন্ডারি যৌন বৈশিষ্ট্যগুলি সবে শুরু হতে থাকে।  যে বয়সে প্রথম বীর্যপাত হয় তা নির্ধারণ করা সহজ নয়। তবে গবেষকরা ছেলেদের প্রস্রাবের নমুনা নিয়ে এবং শুক্রাণুটির উপস্থিতি নির্ধারণ করে বিভিন্ন জনগোষ্ঠীর এ বয়স নির্ধারণের চেষ্টা করেছেন। প্রস্রাবে শুক্রাণুর উপস্থিতি **স্পার্মাটুরিয়া** হিসাবে পরিচিত।  বিভিন্ন তথ্য থেকে জানা যায় এটি বেশিরভাগ ক্ষেত্রে ১৩ থেকে ১৫ বছর বয়সের মধ্যে হয়।

প্রসঙ্গ
-------

একটি সমীক্ষায়, ছেলেদেরকে তাদের প্রথম বীর্যপাত কখন ঘটেছিল তা জিজ্ঞাসা করা হয়েছিল। বেশিরভাগ ক্ষেত্রে এটি একটি স্বপ্নদোষ এর মাধ্যমে ঘটেছিল। উল্লেখযোগ্য সংখ্যক ছেলেদের হস্তমৈথুনের মাধ্যমে বীর্যপাতের অভিজ্ঞতা রয়েছে। খুব কম ছেলেরাই কোন নারীর সাথে যৌন মিলনের সময় প্রথম বীর্যপাত হয়েছে বলে জানায়।

আরো দেখুন
---------

* Adrenarche

তথ্যসূত্র
---------

1. 1 2  *Adolescence and Emerging Adulthood: A Cultural Approach*, Jeffrey Jensen Arnett, N.J.: Prentice-Hall, 3rd edition, 2006.
2. ↑  *Adolescence*, E. Atwater, Englewood Cliffs, N.J.: Prentice-Hall, 3rd edition, 1992. আইএসবিএন ৯৭৮-০-১৩-০০৭৪৬৯-০
3. 1 2  The onset of sperm production in pubertal boys. Relationship to gonadotropin excretion, H. E. Kulin, M. A. Frontera, L. M. Demers, M. J. Bartholomew, and T. A. Lloyd, *American Journal of Diseases of Children* **143** (1989), pp. 190–193. PubMed ডিওআই:10.1001/archpedi.1989.02150140080024
4. 1 2  Onset of the release of spermatozoa (spermarche) in boys in relation to age, testicular growth, pubic hair, and height, C. T. Nielsen et al. *Journal of Clinical Endocrinology & Metabolism* **62** (#3, March 1986), pp. 532–535.PubMed ডিওআই:10.1210/jcem-62-3-532
5. ↑  Age of onset of spermaturia (spermache) in 669 Mexican children and its relation to secondary sexual characteristics and height
6. ↑  A Study of White Middle-Class Adolescent Boys' Responses to "Semenarche" (The First Ejaculation), James H. Stein and Lynn Whisnant Reiser, *Journal of Youth and Adolescence* **23** (#3, 1994), pp. 373–384.
**কালী আলাউদ্দীন নিস্তার** (হিন্দি: काली अलाउद्दीन, ইংরেজি: Kali Alaudeen; জন্ম: ১৩ জানুয়ারি ১৯৮৪) হলেন একজন ভারতীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে ভারতীয় ক্লাব চেন্নাইয়িন বি-এ ম্যানেজারের দায়িত্ব পালন করছেন। আলাউদ্দীন তার খেলোয়াড়ি জীবনের অধিকাংশ সময় মহিন্দ্র ইউনাইটেড এবং মুম্বই টাইগার্সের হয়ে রক্ষণভাগের খেলোয়াড় হিসেবে খেলেছেন।

২০০৭–০৮ মৌসুমে, ভারতীয় ক্লাব মহিন্দ্র ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র এক মৌসুম অতিবাহিত করেছিলেন। অতঃপর ২০১০–১১ মৌসুমে তিনি সালগাওকরে যোগদান করেছিলেন; সালগাওকরে মাত্র এক মৌসুম অতিবাহিত করার পর এয়ার ইন্ডিয়ার সাথে চুক্তি স্বাক্ষর করেছিলেন। পরবর্তীকালে, তিনি মুম্বই টাইগার্সের হয়ে খেলেছিলেন। সর্বশেষ ২০১৫–১৬ মৌসুমে, তিনি মুম্বই টাইগার্স হতে ভারতীয় ক্লাব মুম্বইয়ে যোগদান করেছিলেন; মুম্বইয়ের হয়ে মাত্র এক মৌসুম খেলার পর তিনি অবসর গ্রহণ করেছিলেন।

খেলোয়াড়ি জীবনের ইতি টানার পর ২০১৯ সালে, আলাউদ্দীন ভারতীয় ফুটবল ক্লাব চেন্নাইয়িন বি-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছেন।

প্রারম্ভিক জীবন
---------------

কালী আলাউদ্দীন নিস্তার ১৯৮৪ সালের ১৩ই জানুয়ারি তারিখে ভারতের তামিলনাড়ুর কায়ালপত্নমে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র
---------

1. ↑  "Kali Alaudeen - Goal.com"। *Goal.com*। ২২ মার্চ ২০১৪। ২২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২১।
2. ↑  "Shillong Lajong vs. Mumbai - 25 January 2015"। *Soccerway*। ২৫ জানুয়ারি ২০১৫। সংগ্রহের তারিখ ৯ অক্টোবর ২০২১।
3. ↑  "Shillong Lajong FC - Mumbai FC 1:0 (I-League 2015, 2. Round)"। *worldfootball.net*। সংগ্রহের তারিখ ৯ অক্টোবর ২০২১।

বহিঃসংযোগ
---------

* সকারওয়েতে কালী আলাউদ্দীন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে কালী আলাউদ্দীন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কালী আলাউদ্দীন (ইংরেজি) উইকিউপাত্তে এটি সম্পাদনা করুন
**দুগদা** (ইংরেজি:Dugda) (**দেওনগর** নামেও পরিচিত), ভারতের ঝাড়খণ্ড রাজ্যের বোকারো জেলার বেরমো মহকুমার চন্দ্রপুরা ব্লক-এর একটি স্থান। এটি চন্দ্রপুরার নিকটে একটি ছোট জনপদ। কয়েকটি ছোট ছোট পাহাড়ের পাদদেশে এর অবস্থান। এই জনপদের বাসিন্দারা মূলত ভারত কোকিং কোল লিমিটেডের (বিসিসিএল) অধীনে দুগদা কয়লা ওয়াশারির কর্মচারী।

ভৌগোলিক অবস্থান
---------------

দুগদা ২৩°৪৫′২১″ উত্তর ৮৬°০৯′১২″ পূর্ব﻿ / ﻿২৩.৭৫৫৮° উত্তর ৮৬.১৫৩৪° পূর্ব﻿ / 23.7558; 86.1534ে অবস্থিত। সমুদ্রপৃষ্ঠ থেকে এর গড় উচ্চতা হল 2২১৮ মিটার (৭১৫ ফুট)।

জনসংখ্যা
--------

২০১১ সালের জনগণনা অনুসারে দুগদা অঞ্চলের জনসংখ্যা ছিল ২২,৭৪০ জন। এর মধ্যে ১১,৯১২ জন পুরুষ এবং ১০,৮২৮ জন মহিলা ছিলেন। তফশিলী জাতি ছিল ২,৮২৭ জন এবং তপশিলী উপজাতি সংখ্যা ছিল ১,২৪০ জন।

২০০১ সালের ভারতের জনগণনা অনুসারে দুগদা অঞ্চলের জনসংখ্যা ছিল ১৮,৮৬৪ জন। সমগ্র জনসংখ্যার মধ্যে পুরুষ ৫৪% এবং নারী ৪৬%। দুগদা অঞ্চলের সাক্ষরতার হার ৬৬% ভারতের,জাতীয় সাক্ষরতার গড় হার ৫৯.৫% এর চেয়ে বেশি। এই অঞ্চলের সাক্ষরতার হার পুরুষদের মধ্যে ৭৭%, এবং নারীদের মধ্যে এই হার ৫৪%। এই অঞ্চলের জনসংখ্যার শতকরা ১৪ জনের বয়স ছয় বছরের কম।

সাক্ষরতা
--------

২০১১ সালের জনগননা অনুসারে দুগদায় মোট সাক্ষরতার সংখ্যা ছিল ১৫,৭৯৪ , যার মধ্যে ৯,২৩৬ জন পুরুষ এবং ৬,৫৬৮ জন মহিলা ছিলেন।

বাজার
-----

দুগদা শহরটির মাঝখানে একটি ছোট বাজার রয়েছে। এই বাজারটি দুগদা অঞ্চলের চারিদিকে ছড়িয়ে ছিটিয়ে থাকা সাধারণ এবং অন্যান্য মানুষের দৈনন্দিন চাহিদা পূরণ করে। এই জায়গাটিতে সপ্তাহে দুই দিন হাটও বসে। এখানে অনেকগুলি ভাল স্কুল রয়েছে। এইসব স্কুলের শিক্ষার্থীরা দেশের বিভিন্ন নামী প্রতিষ্ঠানে কাজ করছেন।

দর্শনীয় স্থান
--------------

**খাণ্ডেশ্বরী মন্দির** - এটি দুগদার একটি বিখ্যাত মন্দির। মন্দিরটি পাহাড়ের চূড়ায় অবস্থিত হওয়ায় এই স্থানটি পাহাড়ি মন্দির নামেও পরিচিত। মন্দিরের চারিদিকের দৃশ্য অতি মনোরম। আনেক দর্শনার্থী এই মন্দির দর্শনে আসেন।

খাণ্ডেশ্বরী মন্দিরের(পাহাড়ী মন্দির) প্রবেশ পথ)
**মিলন কেন্দ্র** - এখানে বিভিন্ন সাংস্কৃতিক ও সামাজিক অনুষ্ঠানের হয়।

চিত্রশালা
---------

* দুগদা বাজার এলাকাদুগদা বাজার এলাকা
* খাণ্ডেশ্বরী মন্দির(পাহাড়ী মন্দির)খাণ্ডেশ্বরী মন্দির(পাহাড়ী মন্দির)
* রাবন পোড়া উৎসব, দুগদা

তথ্যসূত্র
---------

1. ↑  Falling Rain Genomics, Inc - Dugda
2. ↑  "2011 Census C.D. Block Wise Primary Census Abstract Data(PCA)"। *Jharkhand – District-wise CD Blocks*। Registrar General and Census Commissioner, India। সংগ্রহের তারিখ ৫ ডিসেম্বর ২০১৫।
3. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
4. ↑  "2011 Census C.D. Block Wise Primary Census Abstract Data(PCA)"। *Jharkhand – District-wise CD Blocks*। Registrar General and Census Commissioner, India। সংগ্রহের তারিখ ৫ ডিসেম্বর ২০১৫।
**কালীগঞ্জ করিম উদ্দিন পাবলিক পাইলট উচ্চ বিদ্যালয়** বাংলাদেশের লালমনিরহাট জেলার কালীগঞ্জ উপজেলায় অবস্থিত একটি মাধ্যমিক বিদ্যালয়।

ইতিহাস
------

১৯৫৯ সালের ৪ই জানুয়ারি করিম উদ্দিন আহমেদ তার নামানুসারে বিদ্যালয়টি প্রতিষ্ঠা করেন। ১৯৬৫ সালে এটি মাধ্যমিক বিদ্যালয় হিসেবে এবং ১৯৬৯ সালে বহুমুখি হিসেবে অনুমতি লাভ করে। এরপর ১৯৭১ সাল থেকে বিদ্যালয়টি মাধ্যমিক পরীক্ষার কেন্দ্র হিসেবে ব্যবহৃত হচ্ছে। ১৯৮০ সালে বিদ্যালয়টি পাইলট উচ্চ বিদ্যালয় হিসেবে স্বীকৃতি লাভ করে।

অর্জন
-----

বাংলাদেশে জাতীয় পর্যায়ে বিতর্ক প্রতিযোগিতায় অংশ নিয়ে করিম উদ্দিন পাবলিক পাইলট উচ্চ বিদ্যালয়ের শিক্ষার্থীগণ কয়েকবার শ্রেষ্ঠত্ত্ব অর্জন করে। ২০১৭ সালে বিদ্যালয়ের একজন শিক্ষার্থী সেরা গল্পবাগিস হিসেবে রাষ্ট্রপতির কাছ থেকে পদক লাভ করেন। এছাড়া, একই বছর বিদ্যালয় থেকে একটি দল ইন্দোনেশিয়ার রাজধানী জাকার্তায় অনুষ্ঠিত এশিয়ান ইংরেজি অলিম্পিকে অংশ নেয়।

গ্যালারী
--------

* 
* 
* 
* 
* 
* 
* 
*

তথ্যসূত্র
---------


উইকিমিডিয়া কমন্সে **কালীগঞ্জ করিম উদ্দিন পাবলিক পাইলট উচ্চ বিদ্যালয়** সংক্রান্ত মিডিয়া রয়েছে।

1. 1 2  "কালীগঞ্জ করিম উদ্দিন পাবলিক পাইলট উচ্চ বিদ্যালয়"। ২০ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৮।
2. ↑  "কালীগঞ্জ উপজেলা (লালমনিরহাট) - বাংলাপিডিয়া"। *bn.banglapedia.org*।
3. ↑  "রাষ্ট্রপতির হাত থেকে স্বর্ণপদক গ্রহণ করলেন কে ইউ পি উচ্চ বিদ্যালয়ের শিক্ষার্থী!"। ১৮ মে ২০১৭।
4. ↑  "এশিয়ান ইংলিশ অলিম্পিকে ইন্দোনেশিয়ায় যাচ্ছে কেইউপি স্কুলের দুই ছাত্রী"।
5. ↑  "এশিয়ান ইংলিশ অলিম্পিকে লালমনিরহাটের দুই ছাত্রী"। *bbarta24.net*।
দিল্লি কলেজ অফ ইঞ্জিনিয়ারিং (বাওয়ানা ক্যাম্পাস)
**বাওয়ানা** (ইংরেজি: Bawana) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৮°৪৮′ উত্তর ৭৭°০২′ পূর্ব﻿ / ﻿২৮.৮° উত্তর ৭৭.০৩° পূর্ব﻿ / 28.8; 77.03 । সমুদ্র সমতল হতে এর গড় উচ্চতা হল ২১৩ মিটার (৬৯৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বাওয়ানা শহরের জনসংখ্যা হল ২৩,০৯৫ জন। এর মধ্যে পুরুষ ৫৬%, এবং নারী ৪৪%।

এখানে সাক্ষরতার হার ৭২%, । পুরুষদের মধ্যে সাক্ষরতার হার ৭৮%, এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বাওয়ানা এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Bawana"। *Falling Rain Genomics, Inc* (ইংরেজি ভাষায়)। সংগ্রহের তারিখ ফেব্রুয়ারি ১১, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ ফেব্রুয়ারি ১১, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের ন্যাশনাল ক্যাপিটাল টেরিটোরি অফ দিল্লীর একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**ডুর‍্যান্ট ক্লিফোর্ড দান্তে পার্কিন** (ইংরেজি: Dante Parkin; জন্ম: ২০ ফেব্রুয়ারি, ১৮৭৩ - মৃত্যু: ২০ মার্চ, ১৯৩৬) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ট্রান্সভাল ও গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **দান্তে পার্কিন**।

খেলোয়াড়ী জীবন
---------------

১৮৮৯-৯০ মৌসুম থেকে ১৯০২-০৩ মৌসুম পর্যন্ত দান্তে পার্কিনের প্রথম-শ্রেণীর খেলোয়াড়ী জীবন চলমান ছিল। মিডিয়াম-পেস বোলিং করতেন দান্তে পার্কিন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন দান্তে পার্কিন। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৮৯১-৯২ মৌসুমে ওয়াল্টার রিডের অধিনায়কত্বে ইংল্যান্ড দল দক্ষিণ আফ্রিকা গমনে আসে। কেপ টাউন টেস্টে অংশ নেন। ১৮৯৪ সালে দক্ষিণ আফ্রিকা দলের সাথে ইংল্যান্ড গমন করেন। তবে, টার্ফ পিচে বোলিং করতে তাকে যথেচ্ছা বেগ পেতে হয়।

ব্যক্তিগত জীবন
--------------

ব্যক্তিগত জীবনে বিবাহিত ছিলেন। তার সন্তান ডুরান্ট পার্কিন ট্রান্সভালের পক্ষে প্রথম-শ্রেণীর ক্রিকেট প্রতিনিধিত্ব করেছেন। ২০ মার্চ, ১৯৩৬ তারিখে ৬৩ বছর বয়সে আলবেনির স্যাংস্টার্স ফার্ম এলাকায় দান্তে পার্কিনের দেহাবসান ঘটে। তার জ্যেষ্ঠ ভ্রাতা লিওনার্ড পার্কিন ইস্টার্ন প্রভিন্সের পক্ষে প্রথম-শ্রেণীর ক্রিকেটে অংশ নিয়েছেন।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ২১ ফেব্রুয়ারি ২০২০।
2. ↑  "South Africa – Test Batting Averages"। ESPNCricinfo। সংগ্রহের তারিখ ২১ ফেব্রুয়ারি ২০২০।
3. ↑  "South Africa – Test Bowling Averages"। ESPNCricinfo। সংগ্রহের তারিখ ২১ ফেব্রুয়ারি ২০২০।

আরও দেখুন
---------

* আর্নেস্ট হলিওয়েল
* আর্থার এডওয়ার্ড অশি
* বোল্যান্ড ক্রিকেট দল
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে দান্তে পার্কিন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে দান্তে পার্কিন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**চিন্ময় রায়** (১৬ জানুয়ারী ১৯৪০ — ১৭ মার্চ ২০১৯) একজন বাঙালী অভিনেতা।

অভিনয় জীবন
-----------

১৯৪০ সালের ১৬ জানুয়ারি ব্রিটিশ ভারত (অধুনা বাংলাদেশের) কুমিল্লায় জন্ম নেয়া প্রথিতযশা এই কৌতুক অভিনেতার অভিনয় জীবন শুরু হয়েছিল কলকাতার থিয়েটার মঞ্চ থেকে। প্রথমে থিয়েটার ও নাট্যদলের সঙ্গে যুক্ত হন। নান্দীকারের সাথে যুক্ত থাকার পরে ছেড়ে দিয়ে শুরু করেন নাট্য ওয়ার্কশপ। তারপর সিনেমাতে দাপিয়ে অভিনয় করেছেন তিনি। মূলত কৌতুক চরিত্রে তার অভিনয়ের জন্য বৃহৎ পরিচিতি লাভ করেন তিনি। তপন সিংহের *গল্প হলেও সত্যি* দিয়ে শুরু করে সবার নজর কাড়েন চিন্ময় রায়। এরপর ‘মৌচাক’, ‘হাটেবাজারে’, ‘ওগো বধূ সুন্দরী’, ‘বসন্ত বিলাপ’, ‘গুপী গাইন বাঘা বাইন-এর মতো অসংখ্য ছবিতে অভিনয় করেছেন। টেনিদা চরিত্রে চারমূর্তি সিনেমায় তার অভিনয় বাংলা চলচ্চিত্র দর্শকদের কাছে তাকে অধিক জনপ্রিয় করে। ভারতের বাংলা সিনেমার নিজেকে প্রতিষ্ঠিত করেছিলেন অনন্য উচ্চতায়। ১৭ মার্চ রাতে সল্টলেকে নিজ বাসভবনে শেষনিঃশ্বাস ত্যাগ করেন তিনি। বয়স হয়েছিল ৭৮ বছর।

তথ্যসূত্র
---------

1. ↑  Mitra, Sritama (২০১৯-০৩-১৮)। "বসন্তের বিলাপে বাঙালিকে রেখে জীবনাবসান চিন্ময় রায়ের, একনজরে তাঁর জীবনসফর"। । সংগ্রহের তারিখ ২০২০-০৪-১৯।  `|ওয়েবসাইট=` এ বহিঃসংযোগ দেয়া (সাহায্য)
2. ↑  "'হাসির রাজা' চিন্ময় রায় প্রয়াত"। *Eisamay*। সংগ্রহের তারিখ ২০২০-০৪-১৯।
3. ↑  "Veteran Bengali Actor Chinmoy Roy Passes away on"। *Sangbad Pratidin* (ইংরেজি ভাষায়)। ২০১৯-০৩-১৭। সংগ্রহের তারিখ ২০২০-০৪-১৯।
**ড্যানিয়েল ক্লাউডিন ওর্তেগা গার্সিয়া-ক্রফোর্ড**  (জন্ম ২৪ সেপ্টেম্বর, ১৯৯২), পেশাগতভাবে **কোলিন গার্সিয়া** নামে পরিচিত, একজন ফিলিপিনা অভিনেত্রী, হোস্ট এবং মডেল। গার্সিয়া তার কর্মজীবন শুরু করেছিলেন, শিশু এবং কিশোর বয়সে বেশ কয়েকটি বিজ্ঞাপনে উপস্থিত হয়েছিলেন। তিনি অবশেষে স্টার ম্যাজিকের সাথে চুক্তি স্বাক্ষর করেন, যেখানে তিনি এবিএস-সিবিএন দ্বারা নির্মিত বেশ কয়েকটি টেলিভিশন ধারাবাহিক এবং চলচ্চিত্রে অভিনয় করেছেন। ২০১২ থেকে ২০১৬ পর্যন্ত, তিনি চ্যানেলের মধ্যাহ্নকালীন বৈচিত্র্যপূর্ণ অনুষ্ঠান *ইটস শোটাইম* সহ-হোস্ট করেছিলেন, যেটি তিনি শুধুমাত্র তার অভিনয় ক্যারিয়ারে ফোকাস করার জন্য ছেড়ে দিয়েছিলেন। গার্সিয়ার প্রধান ভূমিকাগুলির মধ্যে রয়েছে *এক্স উইথ বেনিফিটস* (২০১৫), *লাভ মি টুমরো* (২০১৬), এবং *সিন আইল্যান্ড* (২০১৮), পাশাপাশি *টেলিসিরিজ* *প্যাসিওন ডি আমোর* (২০১৫-১৬) এবং *ইকাও ল্যাং অ্যাং আইবিগিন* (২০১৭-১৮) -এর চলচ্চিত্রগুলি। .

তথ্যসূত্র
---------

1. ↑  "Coleen Garcia: Biography"। *TV Guide*। সংগ্রহের তারিখ এপ্রিল ২৯, ২০১৮।

বহিঃসংযোগ
---------

* ইন্টারনেট মুভি ডেটাবেজে Coleen Garcia (ইংরেজি)
**স্পিন তাঙ্গি গণহত্যা** (পশতু: د سپین تنګي خونړۍ پېښه) বা **হাতিখেল গণহত্যা** (د هاتيخېلو خونړۍ پېښه) ব্রিটিশ ভারতের উত্তর-পশ্চিম সীমান্ত প্রদেশের বান্নু জেলার ডোমেলের কাছে স্পিন টাঙ্গি গ্রামে ২৪ আগস্ট ১৯৩০ তারিখে ফ্রন্টিয়ার কনস্ট্যাবুলারি এবং ব্রিটিশ ভারতীয় সেনাবাহিনী দ্বারা প্রায় ৮০ জন অহিংস পশতুন বিক্ষোভকারীকে হত্যার উল্লেখ করে। মারদানে তক্কার গণহত্যার মাত্র তিন মাস এবং পেশোয়ারে কিসা খোয়ানি হত্যাকাণ্ডের চার মাস পর এই গণহত্যা সংঘটিত হয়েছিল।

১৯৩০ সালের গ্রীষ্ম জুড়ে ব্রিটিশ কর্তৃপক্ষ খুদাই খিদমতগার (কেকে) আন্দোলনের যোগাযোগ বিচ্ছিন্ন করতে চাইছিল এবং ১৬ আগস্ট ব্রিটিশ কর্তৃক সামরিক আইন ঘোষণা করা হয়। তারা কে কে এবং কংগ্রেস উভয়কেই নিষিদ্ধ করেছিল এবং বাদশা খান ও অন্যান্যদের গ্রেফতার করেছিল। ব্রিটিশদের নিষেধাজ্ঞা সত্ত্বেও স্থানীয় ওয়াজিরি উপজাতি নেতারা এবং কেকে আন্দোলনের সহানুভূতিশীলদের দ্বারা স্পিন টাঙ্গির হাতিখেলে একটি বড় প্রতিবাদ সমাবেশের আয়োজন করা হয়েছিল। একজন স্থানীয় প্রবীণ, কাজী ফজল কাদেরকে গ্রেফতারকারী পুলিশ গুলি চালায় এবং পরবর্তী সহিংসতায় প্রায় ৮০ জন বিক্ষোভকারী নিহত হয় এবং ৩০০ জনকে গ্রেপ্তার করা হয়। সহিংসতায় বন্দী, আহত কাজী ফজল কাদেরকে জেলা প্রশাসকের কাছে টেনে নিয়ে যাওয়া হয় কিন্তু কিছুক্ষণ পরেই তিনি মারা যান। সরকার তাকে মরণোত্তর ১৪ বছরের কারাদণ্ডে দণ্ডিত করেছিল, কোনো ধর্মীয় আচার-অনুষ্ঠান অস্বীকার করেছিল এবং বান্নু কারাগারে তাকে সমাহিত করা হয়েছিল। 

কিছু সূত্র মৃতের সংখ্যা ৭০ বলে দেয়।

আরও দেখুন
---------

* বাবরা গণহত্যা
* তক্কর গণহত্যা

তথ্যসূত্র
---------

1. ↑  Correspondent, Our (২০১৬-০৮-২৪)। "In remembrance: ANP chief commemorates 1930 massacre - The Express Tribune"। Tribune.com.pk। সংগ্রহের তারিখ ২০১৬-১২-০৪।
2. ↑  "ANP to honour Hathi Khel massacre victims today - Newspaper"। Dawn.Com। ২০১৬-০৮-২৪। সংগ্রহের তারিখ ২০১৬-১২-০৪।
3. ↑  Mukulika Banerjee, *The Pathan unarmed: opposition & memory in the North West Frontier* (2000), p. 59: "Government brutality intensified still further and on 24 August police fired on a protest meeting at Hathi Khel in Bannu district, killing seventy people."
**স্পিনস্টারস ইংক** হল একটি প্রকাশনা সংস্থা। এটি বিশ্বের সবচেয়ে পুরোনো সমকামী নারীবাদী প্রকাশকদের মধ্যে একটি। ১৯৭৮ সালে মৌরিন ব্র্যাডি এবং জুডিথ ম্যাকড্যানিয়েল এই দুজন আপস্টেট নিউ ইয়র্কে এটির প্রতিষ্ঠা করেছিলেন। এটি বর্তমানে লিন্ডা হিল প্রকাশনার মালিকানাধীন, ২০০৫ সালে তারা স্পিনস্টার ইংক কিনে নিয়েছিল। এছাড়াও বেলা বুকস এবং বিনপোল বুকস হিলের মালিকানাধীন আছে।

ইতিহাস
------

স্পিনস্টার্স ইংক প্রতিষ্ঠা করেছিলেন ব্র্যাডি এবং ম্যাকড্যানিয়েল। ১৯৮২ সালে এটি সান ফ্রান্সিসকোতে স্থানান্তরিত হয়েছিল, সেখানে শেরি থমাস এটি কিনে নেন।

স্পিনস্টার্স ইংকের প্রাথমিক ইতিহাস অন্য আর একটি নারীবাদী প্রকাশক আন্ট লুট বুকসের সাথে ঘনিষ্ঠভাবে আবদ্ধ। স্পিনস্টারস ইংক ১৯৮৬ সালে সান ফ্রান্সিসকোতে আন্ট লুট বুক কোম্পানির সাথে একীভূত হয়ে *স্পিনস্টারস / আন্ট লুট* গঠন করেছিল। আন্ট লুট ফাউন্ডেশন ১৯৯০ সালে একটি অলাভজনক প্রকাশনা কার্যক্রম হিসাবে প্রতিষ্ঠিত হয়েছিল, কিন্তু পরে এই দুটি কোম্পানি আবার পৃথক হয়ে যায়। ১৯৯২ সালে স্পিনস্টারস ইংক সংস্থাকে সমলৈঙ্গিক নারীবাদী মানব হিতৈষী জোয়ান ডুরি কিনে নিয়েছিলেন এবং এটি মিনিয়াপোলিসে স্থানান্তরিত হয়।

২০০১ সালে স্পিনস্টার্স ইংক শ্যারন সিলভাসের অধীনে কলোরাডোর ডেনভারে চলে যায়। তিনি স্যালি মিলার গিয়ারহার্টের প্রথম শ্রেণীর নারীবাদী কাল্পনিক উপন্যাস, *দ্য ওয়ান্ডারগ্রাউন্ড* নতুন করে ছাপেন। প্রকাশনা সংস্থাটি বর্তমানে লিন্ডা হিলের মালিকানাধীন, এবং এর সম্পাদকীয় তত্ত্বাবধায়ক হিসাবে নিযুক্ত আছেন ক্যাথরিন ভি. ফরেস্ট।

গ্রন্থাদির নাম
--------------

স্পিনস্টারস ইংক থেকে অনেক সুপরিচিত মহিলা লেখকের লেখা প্রকাশিত হয়েছে, যাঁদের মধ্যে আছেন শিলা অরটিজ-টেলর, মিনি ব্রুস প্র্যাট, পলা গান অ্যালেন, এলানা ডাইকওমন, জুডি গ্রান, অড্রে লর্ড, গ্লোরিয়া আনজালদুয়া , ভাল ম্যাকডার্মিড, এবং চেরি মোরাগা। এটি বেশ কয়েকটি ল্যাম্বডা সাহিত্য পুরস্কার বিজয়ী বই প্রকাশ করেছে, সেগুলির মধ্যে আছে *হোয়াই ক্যান'ট শ্যারন কোয়ালস্কি কাম হোম?*, *টু-বিট ট্যাঙ্গো*, এবং *ক্যান্সার ইন টু ভয়েসেস*। এর সঙ্গে আছে বহু বিক্রীত বই *লুক মি ইন দ্য আই: ওল্ড উইমেন, এজিং অ্যান্ড এজিজম*। এটি ল্যাম্বডা সাহিত্য ফাউন্ডেশন থেকে একটি প্রকাশক পরিষেবা পুরস্কার পেয়েছিল। ২০১২ সালে, জিন কর্ডোভার রচনা করা *হোয়েন উই ওয়্যার আউটলজ: এ মেমোয়ার অফ লাভ অ্যান্ড রেভোলিউশন* বইটি লেসবিয়ান স্মৃতিকথার জন্য পাবলিশিং ট্রায়াঙ্গেল জুডি গ্রান পুরস্কার জিতেছিল।

বর্তমান লেখকদের মধ্যে রয়েছেন ল্যাম্বডা সাহিত্য পুরস্কার বিজয়ী জুলিয়া ওয়াটস এবং ক্যাথরিন ভি. ফরেস্ট। শিলা অরটিজ-টেলর স্পিনস্টারস ইংকের সাথে তাঁর লেখা প্রকাশ করা চালিয়ে যাচ্ছেন। এর বর্তমান সূচীতে নারী এবং সমলিঙ্গ প্রেমীদের জন্য সাধারণ, নাটকীয় এবং ধারার কথাসাহিত্য অন্তর্ভুক্ত রয়েছে।

তথ্যসূত্র
---------

1. 1 2  Press Release: *Spinsters Ink's Legacy to Live On*, March 1, 2005 quoted
2. 1 2 3  Hoshino, Edith S. *Feminist Publishing*, in *International Book Publishing: An Encyclopedia* editors: Philip G. Altbach & Edith S. Hoshino, 1995, Routledge আইএসবিএন ১-৮৮৪৯৬৪-১৬-৮, p134
3. ↑  Young, Stacey. *Changing the Wor(l)d: Discourse, Politics and the Feminist Movement*, Routledge, 1996, আইএসবিএন ০-৪১৫-৯১৩৭৬-৪, p44
4. 1 2  "Spinsters Ink"। ২৫ মে ২০২২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২২।
5. ↑
6. ↑    ওয়েব্যাক মেশিনে আর্কাইভকৃত ২৫ ফেব্রুয়ারি ২০২০ তারিখে Spinsters Ink current catalog and publishing philosophy

বহিঃসংযোগ
---------

* স্পিনস্টারস ইংক
এই নিবন্ধটি বসুদেবের পত্নী *রোহিণী* সম্পর্কে। চন্দ্রদেবের পত্নী জন্য রোহিণী (দেবী) দেখুন। কৃষ্ণের পত্নী জন্য রোহিণী (কৃষ্ণের পত্নী) দেখুন।
অন্য ব্যবহারের জন্য রোহিণী (দ্ব্যর্থতা নিরসন) দেখুন।

**রোহিণী** (সংস্কৃত: रोहिणी) হলেন হিন্দু মহাকাব্য মহাভারতের একটি অন্যতম ব্যক্তিত্ব এবং বলরাম ও সুভদ্রার মাতা এবং কৃষ্ণের সৎমাতা। তিনি বসুদেবের প্রথম স্ত্রী। বসুদেবের স্ত্রী ছিলেন দুইজন- রোহিণী ও দেবকী। দেবকী ও বসুদেব কংসের দ্বারা কারারুদ্ধ হলে রোহিণী গোকুলে নন্দের গৃহে আশ্রয় নেন। ভগবান নারায়ণের আদেশে দেবী যোগমায়া দেবকীর সপ্তম গর্ভ সংকর্ষণ করে রোহিণীর গর্ভে স্থাপন করেন, যার ফলে রোহিণীদেবীর গর্ভ থেকে বলরামের জন্ম হয়। এরপর দেবকী ও বসুদেবের অষ্টম পুত্র কৃষ্ণ জন্মগ্রহণ করেন। পরবর্তীতে বসুদেব ও রোহিণীর এক কন্যা জন্মগ্রহণ করেন যার নাম সুভদ্রা।

জীবন
----

**রোহিণীর পূর্ব জন্মবৃত্তান্ত**

বলরামের জন্মের পর নামকরণের জন্য দেবী রোহিণীকে নিয়ে নন্দ ও যশোদা কুলগুরু শান্ডিল্যের কাছে যান। মহর্ষি শান্ডিল্য জানান যে নবজাত সন্তান যদু বংশীয় হওয়ায় তাঁর নামকরণ যদুকুলের গুরু গর্গাচার্য করবেন। তাই গুরু শান্ডিল্য গর্গাচার্যকে মথুরা থেকে আমন্ত্রণ করে গোকুলে নিয়ে আসেন। শান্ডিল্য মুনি নবজাত শিশুর মধ্যে শেষনাগকে দেখে আশ্চর্য হলেন। গর্গাচার্য গোপনে শান্ডিল্যকে জানান যে, এই শিশু দেবকীর সপ্তম সন্তান যাকে সংকর্ষণ করে রোহিণীর গর্ভে স্থাপন করা হয়েছে। তখন শান্ডিল্য গর্গাচার্যকে প্রশ্ন করেন যে- "শেষনাগ দেবকীর গর্ভ থেকে কেন জন্মালেন না।" গর্গাচার্য জানান- বসুদেব পূর্ব জন্মে ছিলেন কশ্যপ ঋষি। আর দেবী রোহিণী ছিলেন তাঁর অন্যতম পত্নী কদ্রু। কশ্যপ মুনির ঔরসে কদ্রুর গর্ভ থেকে নাগজাতির সৃষ্টি হয় । যেহেতু রোহিণী পূর্বজন্মে নাগমাতা কদ্রু ছিলেন, তাই ভগবান শেষনাগের অবতার বলরাম তাঁর গর্ভ থেকে জন্ম গ্রহণ করেন ।

মহাভারতে অনুসারে, পরবর্তীতে, যাদব গণহত্যার পরে বসুদেবের মৃত্যুর পরে, রোহিণী ও তার অন্যান্য স্ত্রী দেবকী, ভদ্রা এবং মদিরা সহ বসুদেবের চিতায় নিজেকে দাহ করেন।

তথ্যসূত্র
---------

1. ↑  "The story of the previous birth of Shishupala and the sons of Vasudeva [Chapter XV]"। ৩০ আগস্ট ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The Mahabharata, Book 16: Mausala Parva: Section 7"। Sacred-texts.com। সংগ্রহের তারিখ ২০১৮-০৭-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The Mahabharata, Book 16: Mausala Parva: Section 7"। Sacred-texts.com। সংগ্রহের তারিখ ২০১৮-০৭-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **মাতা রোহিনী** সংক্রান্ত মিডিয়া রয়েছে।

| * দে
* স
হিন্দু দেবদেবী ও ধর্মগ্রন্থ |
| --- |
| দেবতা | দেব  **·**  ব্রহ্মা  **·**  বিষ্ণু (দশাবতার)  **·**  শিব (ভিক্ষাটন)  **·**  হরিহর  **·**  রাম  **·**  কৃষ্ণ  **·**  গণেশ  **·**  কার্তিকেয়  **·**  হনুমান  **·**  ইন্দ্র  **·**  সূর্য  **·**  কামদেব  **·**  বিশ্বকর্মা  **·**  হিমালয়  **·** তেত্রিশ দেবতা **·**  *অন্যান্য* | ওঁ-কার |
| দেবী | দেবী  **·**  সরস্বতী  **·**  লক্ষ্মী (অষ্টলক্ষ্মী **·** অলক্ষ্মী)  **·**  মহাশক্তি  **·**  দাক্ষায়ণী  **·**  পার্বতী **·**  দুর্গা  **·**  কালী **·**  জগদ্ধাত্রী  **·**  সীতা  **·**  রাধা  **·**  মহাবিদ্যা **·**  নবদুর্গা  **·**  মাতৃকা (চামুণ্ডা)  **·**  গঙ্গা  **·**  মনসা  **·**  *অন্যান্য* |
| ধর্মগ্রন্থ | 'বেদ ***·*** উপনিষদ্‌ ***·*** পুরাণ ***·*** রামায়ণ ***·*** মহাভারত ***·*** ভগবদ্গীতা ***·*** দেবীমাহাত্ম্যম্ ***·*** অন্যান্য |
| হিন্দুধর্ম  **·**  হিন্দু পুরাণ  **·**  ভারতীয় মহাকাব্য |
**মাতা খিভি** (পাঞ্জাবি: ਮਾਤਾ ਖੀਵੀ) (১৫০৬–১৫৮২) হলেন মধ্যযুগের এক শিখ নারী, যিনি শিখসমাজে লঙ্গর প্রথা (বিনামূল্যে খাবার প্রদান) প্রচলনের জন্য অবদান রেখেছেন। তিনি খিভি, বিবি খিভি নামেও পরিচিত।

প্রারম্ভিক জীবন
---------------

মাতা খিভি ১৫০৬ সালে পাঞ্জাব প্রদেশের খাদুর সাহিবের নিকটবর্তী সাঙ্গার কোট গ্রামে এক মারোয়াহা খাত্রি পরিবারে জন্মেছিলেন। তার বাবার নাম দেবী চাঁদ এবং মায়ের নাম করণ দেবী। তার বাবা ছিলেন একজন ব্যবসায়ী, যিনি জনসাধারণকে টাকা ধার দিতেন।

মাতা খিভি ১৫০৯ সালে ১৩ বছর বয়সে খাদুর সাহিবের লেহনার সাথে বিবাহবন্ধনে আবদ্ধ হন, যিনি পরবর্তীকালে দ্বিতীয় শিখ গুরু হয়েছিলেন। লেহনার নাম পরবর্তীতে হয়েছিল গুরু অঙ্গাদ দেব।

তাদের চারজন সন্তান ছিল, দুই ছেলে ও দুই মেয়ে। ছেলেদের নাম ছিল দাতু ও দাসু এবং মেয়েদের নাম ছিল আনোখি ও বিবি আমরো। কিন্তু, কিছু সূত্র আবার তাদের তিনজন সন্তান ছিল বলে বর্ণনা করেছে (আনোখির নাম উল্লেখ করে নি)।

লঙ্গর ব্যবস্থাপনা
-----------------

গুরু নানকের মৃত্যুর পর মাতা খিভি লঙ্গর প্রথা চালু রাখেন। তার নিজের তত্ত্বাবধায়নে লঙ্গর পরিচালিত হত। এটি *মাতা খিভি জি দা লঙ্গর* (মাতা খিভি জির লঙ্গর) নামে লোকমুখে পরিচিতি পায়। তিনি শিখসমাজে লঙ্গরকে অন্তর্ভুক্ত করতে ভূমিকা পালন করেছেন। তিনি শিখসমাজে সেবা প্রথা প্রচলন করতেও রেখেছেন ভূমিকা।

মৃত্যু
------

মাতা খিভি ১৫৫২ সালে তার স্বামীর মৃত্যুর পর আরো ত্রিশ বছর বেঁচে ছিলেন। তিনি ১৫৮২ সালে মৃত্যুবরণ করেন।

তথ্যসূত্র
---------

1. 1 2  Sarna, Jasveen Kaur (২০১৭-০৭-১১)। "5 Sikh Women In History You Should Know About | #IndianWomenInHistory"। *Feminism In India* (ইংরেজি ভাষায়)। সংগ্রহের তারিখ ২০১৮-১২-১২।
2. 1 2  "Mata Khivi - SikhiWiki, free Sikh encyclopedia."। *www.sikhiwiki.org*। সংগ্রহের তারিখ ২০১৮-১২-১২।
3. ↑  Singha, H. S. (২০০০)। *The Encyclopedia of Sikhism (over 1000 Entries)*। পৃষ্ঠা 126। আইএসবিএন 81-7010-301-0। সংগ্রহের তারিখ ২৩ জানুয়ারি ২০১৫।
4. ↑  Gujral, Maninder S.। "KHIVI, MATA"। *The Sikh Encyclopedia -ਸਿੱਖ ਧਰਮ ਵਿਸ਼ਵਕੋਸ਼* (ইংরেজি ভাষায়)। সংগ্রহের তারিখ ২০১৮-১২-১২।
**ঠেঙ্গাল কাছাড়ি** (ইংরেজি: Thengal Kachari) লোকরা অসমীয়া জাতির অন্যতম অঙ্গ৷ মঙ্গোলীয় উপজাতি থেকে উদ্ভব হওয়া এই সম্প্রদায়টির সাংস্কৃতিক জীবন অসমীয়া জাতীয় সাংস্কৃতিক জীবনের সঙ্গে ওতপ্রোত ভাবে জড়িয়ে আছে৷ উত্তর-পূর্ব ভারতে মঙ্গোলীয়রা কোন সময়ে প্রবেশ করেছিলেন সঠিকভাবে বলা কঠিন৷ আনুমানিক খৃ:পূ: ১০০০ বছরের পূর্বে তাঁরা এই অঞ্চলে প্রবেশ করেছিলেন৷ 

রেভারেণ্ড সিডনী এণ্ডল বোড়োগোষ্ঠীর লোককে দুটি ভাগে ভাগ করেছেন, সেইদুটি হচ্ছে:-

1. উত্তর গোষ্ঠী এবং
2. দক্ষিণ গোষ্ঠী৷

1. উত্তর গোষ্ঠী - বোড়ো, রাভা, মেচ, ধিমাল, কোঁচ, ছলনিমীয়া, মহলীয়া, ফুলগরীয়া, শরণীয়া
2. দক্ষিণ গোষ্ঠী - ডিমাসা, হোজাই, লালুং, গারো, হাজং, পার্বত্য তিপ্ রা ইত্যাদি ৷

ড° ভুবনমোহন দাস এই বিভাব্যক্তিকে আসামে প্রব্রজন অনুসারে দুটি ভাগে ভাগ করেছেন -

1. পশ্চিম গোষ্ঠী এবং
2. পূ্ব গোষ্ঠী৷

এই পূর্ব গোষ্ঠীতেই ঠেঙ্গাল কাছাড়িকে ড° দাস অন্তর্ভুক্ত করেছেন৷

**রেভারেণ্ড সিডনী এণ্ডলের "The Kacharis" গ্রন্থের আধারে পণ্ডিতদের অনুমান অনুসারে ঠেঙ্গাল কাছাড়ির অবস্থান**

**ড° ভুবনমোহন দাসের "The Peoples of Assam" গ্রন্থর মতে ঠেঙ্গাল কাছাড়ির অবস্থান**

### 'ঠেঙ্গালদের উত্পত্তি

ইতিহাসবিদ এবং পণ্ডিতদের মতে ব্রহ্মপুত্র উপত্যকায় পর্বতের দাঁতি-কাষরীয়া স্থানে প্রথমে বাস করা মঙ্গোলীয় বা কিরাতরাই একসময় কাছাড়ি নাম পায় এবং 'কাছাড়ি' নামকরণ আসামের হিন্দু ওচর-চুবুরীয়াদের সৃষ্টি৷

হেমকোষ অভিধান ' ঠেঙ্গাল 'দের বিষয়ে আসামের একজাতি আদিবাসী কাছাড়ি বলে উল্লেখ করেছে ৷

কিম্বদন্তিমতে, রাজা কাছাড়ি সাহসী এবং যুদ্ধ বিদ্যায় পাকৈতদের যুদ্ধের জন্য সৈনিক হিসাবে রেখেছিলেন এবং যুদ্ধের জন্য তাঁদের ঠেঙা (Pantloon) পিন্ধে দিয়েছিল৷ সেই ঠেঙা পিন্ধার জন্যই তাঁদের ঠেঙাল বলে ডাকা হয়েছিল৷ সময়ের সাথে সাথে সেই ঠেঙা পিন্ধা কাছাড়িরাই ঠেঙাল সম্প্রদায়ে পরিণত হয়৷

বর্তমান ঠেঙাল কাছাড়িরা যোরহাট, গোলাঘাট, শিবসাগর, ডিব্রুগড়, লক্ষীমপুর, দরং, শোণিতপুর, কার্বি আংলং ইত্যাদি জেলায় এবং ডিমাপুরে সমাকীর্ণ হয়ে আছে৷

তথ্যসূত্র
---------

1. ↑  কিরাত জন-কৃতি, লেখক: ড° সুনীতি কুমার চট্টোপাধ্যায়, পৃষ্ঠা নং ২৬
2. ↑  আসামের ঠেঙ্গাল কাছাড়ির ইতিবৃত্ত, লেখক:- ৺ নন্দ বরা

বহিঃসংযোগ
---------

টেমপ্লেট:আসামের জনগোষ্ঠী
**শহীদ আহসান উল্লাহ মাস্টার জেনারেল হাসপাতাল** হল বাংলাদেশের গাজীপুরে অবস্থিত একটি সরকারি হাসপাতাল।

অবস্থান
-------

হাসপাতালটি গাজীপুর জেলার টঙ্গী শহরের ঢাকা-ময়মনসিংহ মহাসড়কের কাছে স্টেশন রোডে অবস্থিত।

ইতিহাস
------

আগে টঙ্গী জেনারেল হাসপাতাল নামে এখানে একটি হাসপাতাল ছিল। পরে ওই হাসপাতালের জমিতে নতুন হাসপাতাল ভবন নির্মাণ করা হয়।[] ২০১৭ সালে সরকার হাসপাতালটির উদ্বোধনের প্রায় দুই মাস পরে একটি বিজ্ঞপ্তিতে আহসানউল্লাহ মাস্টারের নামে নতুন হাসপাতালের নাম ঘোষণা করে। তবে নতুন ভবন উদ্বোধনের এক বছর পেরিয়ে গেলেও আধুনিক যন্ত্রপাতি, অপর্যাপ্ত চিকিৎসক ও অন্যান্য সমস্যার কারণে নতুন ভবনটি রোগীদের সেবায় ব্যবহার করা যাচ্ছিলো না। এছাড়াও হাসপাতাল সম্পর্কে আরো অনেক অভিযোগ রয়েছে। ২০২০ সালে হাসপাতালটি কোভিড-১৯ পরীক্ষা কেন্দ্রগুলোর মধ্যে একটি ছিল। ২৫ এপ্রিল ২০২১ তারিখে হাসপাতালের একজন সার্জন করোনা ভাইরাসে মারা যান। এটি ২০২১ সালে ডেঙ্গু নিবেদিত হাসপাতালগুলোর মধ্যে একটি ছিল। ২০২২ সালে হাসপাতালের দরপত্র জমা দিতে বাধা দেওয়ার জন্য তিনজনকে গ্রেপ্তার করা হয়।

তথ্যসূত্র
---------

1. ↑  "জলজট আর যানজট থেকে মুক্তি চান গাজীপুরবাসী"। *Samakal*। ৩০ এপ্রিল ২০১৮।
2. ↑  "টঙ্গীর হাসপাতাল আহসান উল্লাহ মাস্টারের নামে"। *Bangla News 24*। ২২ জুন ২০১৭।
3. ↑  "হাসপাতালটি নামেই ২৫০ শয্যার"। *Prothom Alo*। ২৫ ফেব্রুয়ারি ২০১৮।
4. ↑  "নিশ্চিন্তে করোনা টেস্ট করা যাবে যেখান থেকে"। *Somoy TV*। ২০ জুলাই ২০২০।
5. ↑  "আট দিনে করোনায় না ফেরার দেশে ১০ চিকিৎসক"। *Dhaka Post*। ২৮ এপ্রিল ২০২১।
6. ↑  "ডেঙ্গু চিকিৎসায় হাসপাতাল নির্ধারণ করে দিবে সরকার"। *Naya Diganta*। ২৫ জুলাই ২০২১।
7. ↑  "হাসপাতালের টেন্ডার জমায় বাধা"। *Kaler Kantho*। ২৮ মার্চ ২০২২।
**গুগল পে সেন্ড** পূর্বে গুগল ওয়ালেট নামে পরিচিত ছিল।এটি এর গ্রাহকদের একটি ডিভাইসের মাধ্যমে বিনা ব্যয়ে অর্থ প্রেরণ করার সুবিধা দিয়ে থাকে।

২০১৮ সালে, অ্যান্ড্রয়েড পে এবং গুগল ওয়ালেটকে গুগল পে নামে একীকরণ করা হয়েছিল।

নিরাপত্তা
---------

সমস্ত গুগল ওয়ালেট ব্যবহারকারীদের তাদের ওয়ালেট অ্যাকাউন্টে প্রবেশাধিকার রক্ষার জন্য একটি পিন থাকা দরকার। পেমেন্ট পিন ব্যবহৃত হয়, 

* একটি মোবাইল ডিভাইসে গুগল ওয়ালেট অ্যাপ্লিকেশনটিতে প্রবেশাধিকার অর্জন করার জন্য৷
* গুগল ওয়ালেট কার্ডের মাধ্যমে পেমেন্ট করার সময়।
* এটিএম থেকে গুগল ওয়ালেট কার্ডের মাধ্যমে নগদ টাকা উত্তোলন করার সময়।

পরিষেবা
-------

গুগল পে ব্যবহার করে অর্থ প্রেরণ করা খুবই সহজ হয়৷ এর পরিষেবার মধ্যে উল্লেখযোগ্য হলো মোবাইল ডিভাইসের মাধ্যমে অর্থ লেনদেন করা। যদি প্রাপকের গুগল পে একাউন্ট থাকে তবে এই পরিষেবা গ্রাহকদের একাউন্টে সরাসরি অর্থ প্রেরণ করে।

ওয়ালেট অ্যাকাউন্ট তৈরি হয়ে গেলে ব্যবহারকারীরা এই অ্যাকাউন্টে দুইটা ব্যাংক অ্যাকাউন্টে যুক্ত করতে পারেন। যুক্ত করা ব্যাংক অ্যাকাউন্টগুলোতে প্রাপ্ত অর্থ গুগল পে ব্যালেন্সে যায় এবং ব্যবহারকারী যুক্ত অ্যাকাউন্টে নগদ টাকা বাহির না করা পর্যন্ত সেখানেই থাকে।

গুগল পে অ্যাপ্লিকেশন গুগল প্লে বা অ্যাপ স্টোর থেকে বিনামূল্যে পাওয়া যায়।অ্যাপ্লিকেশনটি ডাউনলোড করার পরে, ব্যবহারকারী তাদের গুগল পে অ্যাকাউন্টে সমস্ত কিছু পরিচালনা করার জন্য একটি চার-অঙ্কের ব্যক্তিগত পরিচয় নম্বর (পিন) তৈরি করে।পিন ব্যবহারকারীর মোবাইল ডিভাইসে ওয়ালেট অ্যাপের প্রবেশাধিকার যাচাই করে।

তথ্যসূত্র
---------

1. ↑  "Google Pay Send on the App Store"। Apple। সংগ্রহের তারিখ ২০১৮-০৩-১২।
2. ↑  Nieva, Richard; Bennett, Brian (৮ জানুয়ারি ২০১৮)। "Google merges payment platforms under Google Pay brand"। *CNET*। CBS Interactive। সংগ্রহের তারিখ ৮ জানুয়ারি ২০১৮।
3. ↑  "Add a bank account - Wallet Help"। Google। ২০১৬-০৫-০৬ তারিখে মূল থেকে আর্কাইভ করা। সংগ্রহের তারিখ ২০১৬-০২-০৮।
4. ↑  "Set up your Wallet app - Wallet Help"। Google। ২০১৬-০৫-০৬ তারিখে মূল থেকে আর্কাইভ করা। সংগ্রহের তারিখ ২০১৬-০২-০৮।
**গুগল প্লে মিউজিক** হলো সঙ্গীত ও পডকাস্ট স্ট্রীমিং পরিষেবা এবং অনলাইন সঙ্গীত সুরক্ষক যা গুগল দ্বারা নিয়ন্ত্রিত, এটা গুগল প্লে পরিষেবার একটি অংশ৷ ২০১১ সালের ১০ই মে মাসে এটা ঘোষিত হয়৷ তারপর এটা বৈশ্বিকভাবে ১৬ নভেম্বর ২০১১ সালে চালু করা হয়।

ব্যবহারকারী গণ তাদের ব্যক্তিগত অ্যাকাউন্ট থেকে বিনামূল্যে ৫০, ০০০ গান শুনতে এবং আপলোড করতে পারবেন। গুগল প্লে মিউজিক সাবস্ক্রিপশন ব্যবহারকারীদের গুগল প্লে মিউজিক ক্যাটালগের যে কোনও গানের স্ট্রিমিংয়ের পাশাপাশি ইউটিউব মিউজিক প্রিমিয়ামে প্রবেশ করার অধিকার দেয়। বেশ কয়েকটি কর্মক্ষেত্রে ব্যবহারকারীদের ইউটিউব প্রিমিয়ামে প্রবেশাধিকার রয়েছে। ব্যবহারকারীরা তাদের লাইব্রেরির জন্য 'গুগল প্লে' সংগীত স্টোর সেকশন এর মাধ্যমে অতিরিক্ত ট্র্যাক কিনে নিতে পারবেন। ইন্টারনেট-সংযুক্ত যন্ত্র গুলোর জন্য গান স্ট্রিমিংয়ের পাশাপাশি, গুগল প্লে এর মোবাইল অ্যাপ্লিকেশনগুলি গান সংরক্ষণ এবং অফলাইনে শোনার অনুমতি দেয়।

বৈশিষ্ট্য
---------

### স্ট্যান্ডার্ড অ্যাকাউন্ট

গুগল প্লে মিউজিক ব্যবহারকারীদের বিনামূল্যে ৫০,০০০টি ফাইলের স্টোরেজ সরবরাহ করে। ব্যবহারকারীরা পরিষেবাটির ওয়েব প্লেয়ার এবং মোবাইল অ্যাপ্লিকেশনগুলির মাধ্যমে গান শুনতে পারবেন। পরিষেবাটি ব্যবহারকারীর সংগ্রহটি স্ক্যান করে এবং গুগলের ক্যাটালগের ফাইলগুলির সাথে মেলে যা পরে ৩২০ কেবিট ডাউনলোড করা যেতে পারে৷ মেলে না এমন কোনও ফাইল স্ট্রিমিং পুনরায় ডাউনলোডের জন্য গুগলের সার্ভারে আপলোড করা হয়।

আপলোডের জন্য সমর্থিত ফাইল ফর্ম্যাটগুলির মধ্যে রয়েছে:(১) এমপি ৩,(২) এএসি, (৩) ডাব্লিউএমএ, (৪)ওজিজি, (৫)এফএলএসি, (৬)এলএসি৷ 
এমপি ৩ ফর্ম্যাট নয় এমন ফাইল আপলোড করলে এমপি ৩ ফাইলে রূপান্তরিত হবে। রূপান্তর হওয়ার পরে ফাইলগুলি ৩০০ মেগাবাইট পর্যন্ত হতে পারে।
অফলাইন প্লেব্যাকের জন্য মোবাইল অ্যাপ্লিকেশনগুলিতে এবং সঙ্গীত পরিচালক অ্যাপ্লিকেশনটির মাধ্যমে কম্পিউটারগুলিতে গানগুলি ডাউনলোড করা যায়৷

তথ্যসূত্র
---------

1. ↑  Welch, Chris (ফেব্রুয়ারি ২৫, ২০১৫)। "Google now lets you upload 50,000 songs to the cloud for free"। *The Verge*। Vox Media। সংগ্রহের তারিখ জুন ২১, ২০১৭।
2. ↑  Etherington, Darrell (ফেব্রুয়ারি ২৫, ২০১৫)। "Google Play Music Increases Cloud Storage Limit To 50,000 Songs"। *TechCrunch*। AOL। সংগ্রহের তারিখ জুন ২১, ২০১৭।
3. ↑  "How to use Google Play Music"। *Google Play Help*। Google। ফেব্রুয়ারি ২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৭।
4. ↑  Farivar, Cyrus (ডিসেম্বর ১৮, ২০১২)। "Google's cloud-based music-matching service has arrived… and it's free"। *Ars Technica*। Condé Nast। সংগ্রহের তারিখ জুন ২১, ২০১৭।
5. ↑  Kafka, Peter (ডিসেম্বর ১৮, ২০১২)। "Google's Music Locker Now Works Like Apple's and Amazon's. Except It's Free."। *All Things Digital*। Dow Jones & Company। সংগ্রহের তারিখ জুন ২১, ২০১৭।
6. ↑  "Google Play Music supported file types"। *Google Play Help*। Google। জুলাই ২, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৭।
7. ↑  "Download music to listen offline"। *Google Play Help*। Google। এপ্রিল ১৫, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০১৭।
ধরুন উপরে বাম কোনার হাসিমুখটি একটি আরজিবি বিটম্যাপ ছবি। যখন এটিকে জুম বা বিবর্ধন করা হয়, তখন এটিকে ডান পাশের বড় হাসিমুখটির মত দেখায়। প্রতিটি বর্গ একটি পিক্সেল নির্দেশ করে। নিচে আরও এক ধাপ বিবর্ধন করে তিনটি পিক্সেল দেখানো হল যাদের রঙ লাল, সবুজ ও নীল রঙের মান যোগ করে গঠন করা হয়েছে।
একটি **র‌্যাস্টার গ্রাফিক্‌স** (ইংরেজি: Raster graphics) ছবি, বা **ডিজিটাল ছবি**, বা **বিটম্যাপ** (bitmap) হল এক ধরনের উপাত্ত ফাইল বা সংগঠন যাতে সাধারণত কম্পিউটার মনিটর, কাগজ বা অন্য কোন পর্দায় প্রদর্শনযোগ্য পিক্সেল বা রঙবিন্দুর আয়তাকার গ্রিড-সংক্রান্ত তথ্য রক্ষিত থাকে। প্রতিটি পিক্সেলের রঙ আলাদাভাবে সংজ্ঞায়িত হয়। উদাহরণস্বরূপ আরজিবি রঙ জগতে বর্ণ-পিক্সেলগুলি তিনটি বিট দিয়ে নির্দেশ করা হয়, যাদের প্রতিটি লাল, সবুজ ও নীল (RGB) রঙের মান নির্দেশ করে। অন্যদিকে সাদা কালো ছবির প্রতিটি পিক্সেলের জন্য মাত্র একটি বিট বরাদ্দ থাকে। র‌্যাস্টার গ্রাফিক্‌স ও ভেক্টর গ্রাফিক্‌সের পার্থক্য হল ভেক্টর গ্রাফিক্‌সে জ্যামিতিক বস্তু যেমন বক্ররেখা ও বহুভুজের সাহায্যে কোন ছবিকে উপস্থাপন করা হয়।

তথ্যসূত্র
---------

1. ↑  "Raster Graphics - Scratch Wiki"। Wiki.scratch.mit.edu। সংগ্রহের তারিখ ৯ নভেম্বর ২০১৬।
**দ্য র‍্যামপার্টস** কানাডায় অবস্থিত, কানাডিয় রকিজের ১০ পর্বতচূড়ার একটি ক্ষুদ্র পর্বতশ্রেণী। এটি পার্ক পর্বতশ্রেণীর উপ-শ্রেণী, উত্তর আমেরিকার ভূতাত্ত্বিক মহাদেশীয় বিভাজন পর্যন্ত বিস্তৃত। এটির অংশ আলবার্টার জেসপার জাতীয় উদ্যান ও ব্রিটিশ কলাম্বিয়ার রবসন পর্বত প্রাদেশিক উদ্যানের মধ্যে পরেছে।

ভূতত্ত্ব
--------

র‍্যামপার্টস পর্বতশ্রেণী ১০টি পর্বত চূড়ার সমন্বয়ে গঠিত। গিকি পর্বত এই পর্বতমালার সর্বোচ্চ পর্বত। এটির বেশিরভাগ পর্বতচূড়ার নাম কানাডার আলপাইন ক্লাব কর্তৃক সেনা প্রকৌশলের বিভিন্ন বিষয়ের নাম অনুসারে রাখা হয়েছে, যেমন- ব্যাস্টিয়ন চূড়া, প্যারাপেট চূড়া, রিডাউট চূড়া এবং ডানজেন চূড়া। পর্বতশ্রেণীটিকে টনকুইন উপত্যকার পশ্চিম প্রাকৃতিক সীমানা হিসেবে দেখা হয়। এটির পূর্ব পাদদেশে এমেথিস্ট হ্রদ অবস্থিত। ফ্রেজার নদীর মূখ্য জলরাশি পর্বতশ্রেণীটির পশ্চিম পাদদেশ নির্দেশ করেছে।

চিত্রশালা
---------

টনকুইন উপত্যকা হতে র‍্যামপার্টস পর্বতশ্রেণী

তথ্যসূত্র
---------

1. ↑  "The Ramparts"। ব্রিটিশ কলাম্বিয়া জিওগ্রাফিকাল নেমস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Boles, Glen W.; Laurilla, Roger W.; Putnam, William L. (২০০৬)। *Canadian Mountain Place Names*বিনামূল্যে নিবন্ধন প্রয়োজন। Vancouver: Rocky Mountain Books। আইএসবিএন 978-1-894765-79-4।
3. ↑  "Panorama of the entire Ramparts"। Bivouac.com। সংগ্রহের তারিখ ১৪ এপ্রিল ২০১২।
প্রবেশদ্বার: ভূগোল পর্বত
**চলচ্চিত্র ও প্রকাশনা অধিদপ্তর** বাংলাদেশের তথ্য মন্ত্রণালয়ের আওতাধীন একটি সরকারি সংস্থা বা অধিদপ্তর। দপ্তরটির প্রধান কার্যালয় বাংলাদেশের রাজধানী ঢাকার ১১২ সার্কিট হাউজ রোডে অবস্থিত। চলচ্চিত্র ও প্রকাশনা অধিদপ্তরের বর্তমানে মহাপরিচালক হিসেবে দায়িত্ব পালন করছেন মোহাম্মদ ইসতাক হোসেন।

ইতিহাস
------

বাংলাদেশ স্বাধীন হওয়ার পর তথ্য মন্ত্রণালয়ের অধীন সৃষ্ট প্রকাশনা বিভাগ ও চলচ্চিত্র বিভাগকে একীভূত করে ১৯৭৬ সালের ২১শে জুন চলচ্চিত্র ও প্রকাশনা দপ্তর গঠন করা হয়। দপ্তরটি পরবর্তীতে অধিদপ্তর হিসেবে উন্নিত করা হয়। বর্তমানে সংস্থাটিতে ৩৫০ জন কাজ করছে।

কার্যক্রম
---------

চলচ্চিত্র ও প্রকাশনা অধিদপ্তর তথ্য মন্ত্রণালয়ের অধীনে বিভিন্ন গুরুত্বপূর্ণ কার্যবলী সম্পন্ন করে থাকে তার মধ্যে উল্লেখযোগ্য হলো চলচ্চিত্র ও প্রকাশনা বিষয়ে বিভিন্ন নথিপত্র সংগ্রহ করা, বাংলাদেশের সংবাদপত্রসমূহের নিবন্ধন, নামের ছাড়পত্র প্রদান, অন্যান্য প্রকাশনার নিবন্ধন এবং বাংলাদেশের প্রকাশনার ইতিহাসকে সংরক্ষণ এবং আঞ্চলিক পর্যায়ে সে সম্পর্কে সচেতনতা তৈরি।

তথ্যসূত্র
---------

1. ↑
2. 1 2
3. ↑

| * দে
* স
বাংলাদেশ সরকারের সীলমোহর তথ্য ও সম্প্রচার মন্ত্রণালয়ের অধীন সংস্থাসমূহ |
| --- |
| নির্বাহী | 
* হাছান মাহমুদ (মন্ত্রী)
* মোঃ হুমায়ুন কবীর খোন্দকার (সচিব)

 |
| সংস্থাসমূহ | 
* বাংলাদেশ চলচ্চিত্র ও টেলিভিশন ইনস্টিটিউট
* বাংলাদেশ প্রেস কাউন্সিল
* বাংলাদেশ প্রেস ইনস্টিটিউট (পিআইবি)
* জাতীয় গণমাধ্যম ইনস্টিটিউট
* তথ্য অধিদফতর (পিআইডি)
* গণযোগাযোগ অধিদপ্তর
* বাংলাদেশ চলচ্চিত্র উন্নয়ন কর্পোরেশন (এফডিসি)
* বাংলাদেশ ফিল্ম আর্কাইভ
* বাংলাদেশ সংবাদ সংস্থা (বাসস)
* বাংলাদেশ টেলিভিশন (বিটিভি)
* বাংলাদেশ চলচ্চিত্র সেন্সর বোর্ড (বিএফসিবি)
* বাংলাদেশ বেতার
* বাংলাদেশ চলচ্চিত্র ও প্রকাশনা অধিদপ্তর
* তথ্য কমিশন

 |
একটি সাধারণ কল সেন্টার/অফিস হেডসেট।
**হেডসেট** টেলিফোন বা একটি কম্পিউটারের সাথে সংযোগ স্থাপন করে, যা ব্যবহারকারীকে উভয় হাত মুক্ত রেখে কথা বলতে এবং শুনতে দেয়৷ এগুলি সাধারণত গ্রাহক পরিষেবা এবং প্রযুক্তিগত সহায়তা কেন্দ্রগুলিতে ব্যবহৃত হয়, যেখানে কর্মচারীরা একটি কম্পিউটারে তথ্য টাইপ করার সময় গ্রাহকদের সাথে কথা বলতে পারে। কম্পিউটার গেমারদের মধ্যে হেডসেটগুলি খুবই সাধারণ, যা তাদের একে অপরের সাথে কথা বলতে ও শুনতে দেয়, একইসাথে গেম খেলতে তারা কীবোর্ড এবং মাউস ব্যবহার করতে পারে।

প্রকারভেদ
---------

টেলিফোন হেডসেটগুলিতে সাধারণত বিনোদনের জন্য লাউডস্পিকার ব্যবহার করা হয়, যার সংকীর্ণ ফ্রিকোয়েন্সি সীমা থাকে।  অন্যদিকে, স্টেরিও কম্পিউটার হেডসেটগুলি একটি বিস্তৃত ফ্রিকোয়েন্সি পরিসীমা সহ ৩২-ওহম স্পিকার ব্যবহার করে।

### মনো এবং স্টেরিও

হেডসেট একক ইয়ারপিস এবং ডাবল ইয়ারপিস নকশায় পাওয়া যায়। ডাবল-ইয়ারপিস হেডসেটগুলি স্টেরিও সাউন্ড সমর্থন করতে পারে বা উভয় কানের জন্য একই মনোরাল অডিও চ্যানেল ব্যবহার করতে পারে। একক-ইয়ারপিস হেডসেটগুলি একটি কান খালি রাখে, যা আশেপাশের সম্পর্কে আরও ভাল সচেতনতার অনুমতি দেয়। টেলিফোন হেডসেটগুলি মনোরাল, এমনকি ডাবল-ইয়ারপিস নকশার জন্য, কারণ টেলিফোন শুধুমাত্র একক-চ্যানেল ইনপুট এবং আউটপুট অফার করে।

আরো দেখুন
---------

* নিরাপদ শোনা

তথ্যসূত্র
---------

1. ↑  "Telephone Headset"। ২০১০-০৭-২৫ তারিখে মূল থেকে আর্কাইভ করা। সংগ্রহের তারিখ ২০১০-০৫-২৭।
**চাকমা বিদ্রোহ বা কার্পাস বিদ্রোহ** হচ্ছে ইংরেজদের শোষণের বিরুদ্ধে পার্বত্য অঞ্চলে বসবাসকারী চাকমা জাতিগোষ্ঠীর বিদ্রোহ। ১৭৭৬ থেকে ১৭৮৭ সালের মধ্যে চারবার ভিন্ন নেতৃতে এই বিদ্রোহ সংগঠিত হয়।মূলত পার্বত্য চট্টগ্রাম বিভাগের চাকমা গোষ্ঠী তাদের উপর ইংরেজদের নানাবিধ শোষণের প্রতিবাদে ১৭৭৬ সালের মাঝামাঝি সময় প্রথমবার বিদ্রোহ ঘোষণা করে। এর পর পর্যায়ক্রমে আরও তিনটি বিদ্রোহ সংগঠিত হয়।

পটভূমি
------

মুঘল শাসনামলে চাকমা সম্প্রদায় কর হিসেবে তুলা দিয়ে অন্যান্য জনগোষ্ঠীর কাছ থেকে বিভিন্ন পণ্য সংগ্রহের অধিকার পায়।ইংরেজরা ক্ষমতায় আসার পর পার্বত্য জনপদে অধিক টাকার বিনিময়ে বাইরের লোকদের কাছে কার্পাস কর আদায়ের চুক্তি করে ইজারা দিতে থাকে। এই ইজারাদাররা চাকমাদের কাছ থেকে আগের তুলনায় অনেক বেশি তুলা রাজস্ব হিসেবে আদায় করত এবং চুক্তি অনুযায়ী নির্দিষ্ট পরিমাণ তুলা শাসকদের কাছে জমা দিয়ে বাকি তুলা আত্মসাৎ করতে থাকে। ফলে চাকমাদের জীবিকা নির্বাহ কঠিন হয়ে পড়ে। এমন পরিস্থিতিতে ১৭৭৬ সালে চাকমা দলপতি রাজা শের দৌলত ও তাঁর সেনাপতি রামু খাঁর নেতৃতে প্রথমবার চাকমা বিদ্রোহ সংঘটিত হয়। ১৭৮২ ও ১৭৮৪ সালে রামু খাঁর পুত্র জানবকস খাঁর নেতৃত্বে আরও দুটি বিদ্রোহ হয়। সর্বশেষ ১৭৮৭ সালে আরেকটি বিদ্রোহ দ্বিতীয় শের দৌলত খাঁর নেতৃত্বে ঘটে।

নেতৃবৃন্দ
---------

* রাজা শের দৌলত
* রুনু খাঁ
* জানবকস খাঁ
* দ্বিতীয় শের দৌলত খাঁ

তথ্যসূত্র
---------

1. 1 2  "চাকমাদের বিদ্রোহ | কালের কণ্ঠ"। *Kalerkantho*। সংগ্রহের তারিখ ২০২০-০২-১১।
2. ↑  "আদিবাসীদের গৌরবময় ইতিহাসের মূল্যায়ন চাই"। *www.prothom-alo.com*। সংগ্রহের তারিখ ২০২০-০২-১১। [*স্থায়ীভাবে অকার্যকর সংযোগ*]
***র‌্যাডিক্যাল টিচার*** হল একটি সমাজতান্ত্রিক, নারীবাদী, এবং বর্ণবাদ বিরোধী পিয়ার-পর্যালোচিত গবেষণা সাময়িকী। এটি শিক্ষার তত্ত্ব এবং অনুশীলনের জন্য নিবেদিত। সাময়িকীটি বৈষম্যের মূল কারণগুলি পরীক্ষা করে এবং শিক্ষার ক্ষেত্রে প্রগতিশীল সামাজিক পরিবর্তনের প্রচার করে। এটি শিক্ষার সকল স্তরের শিক্ষাবিদদের সম্প্রদায়কে পরিষেবা দেয়, বিশেষত যাঁরা গণতান্ত্রিক প্রক্রিয়া, শান্তি ও ন্যায়বিচারের জন্য কাজ করছেন।

ইতিহাস এবং পরিলেখ
-----------------

*র‍্যাডিক্যাল টিচার* ১৯৭৫ সালে প্রতিষ্ঠিত হয়েছিল। পিটসবার্গ বিশ্ববিদ্যালয়ের ইউনিভার্সিটি লাইব্রেরি সিস্টেম এই সাময়িকী প্রকাশ করে, প্রতি বছরে তিনবার এটি জনসাধারণের কাছে প্রকাশিত হয়। *র‌্যাডিক্যাল টিচারের* সদর দপ্তর হল ম্যাসাচুসেটসের ক্যামব্রিজ। এই গবেষণা সাময়িকীটি শিক্ষার সকল স্তরে উগ্র শিক্ষাবিদদের আগ্রহের নিবন্ধ প্রকাশ করে। এটি শিক্ষাবিদ্যা এবং পাঠ্যক্রমের পাশাপাশি, শিক্ষাগত বিষয়ের সাথে সম্পর্কিত লিঙ্গ এবং যৌনতা, বিশ্বায়ন, জাতি, অক্ষমতা এবং অনুরূপ বিষয়গুলির উপর প্রতিবেদন তৈরি করে। সাময়িকীটি বৈষম্যের মূল কারণগুলি পরীক্ষা করার চেষ্টা করে এবং এই ধারণাটি প্রচার করে যে শিক্ষাবিদদেরও সক্রিয় কর্মী হওয়া উচিত, যাতে তাঁরা প্রগতিশীল সামাজিক পরিবর্তনের জন্য কাজ করেন। *র‌্যাডিক্যাল টিচারে* প্রকাশিত হওয়ার জন্য আসা প্রতিটি নিবন্ধ কঠোরভাবে কয়েক ডজন ব্যক্তি দ্বারা পর্যালোচিত হয়, যে ব্যক্তিদের মার্কিন যুক্তরাষ্ট্র জুড়ে শিক্ষার পটভূমি আছে।

সাময়িকীর প্রতিটি সংখ্যার একটি বিষয়বস্তু রয়েছে যার সাথে বেশিরভাগ নিবন্ধ সম্পর্কিত। অতীতে প্রকাশিত হওয়া বিষয়বস্তুগুলির মধ্যে রয়েছে "যুদ্ধের সময়ে শিক্ষাদান", "শিক্ষাদান করা যে কৃষ্ণাঙ্গ জীবনও মূল্যবান", "শ্রেণীকক্ষে জাতি", এবং "পরিচয়ের রাজনীতির বাইরে "। নিবন্ধগুলি ছাড়াও, *র‌্যাডিক্যাল টিচার* বইয়ের পর্যালোচনা, শিক্ষামূলক নোট এবং শিক্ষা কর্মীদের জন্য সংবাদ প্রকাশ করে।

এই শিক্ষামূলক সাময়িকীর জন্য কোন চাঁদা লাগেনা।

ব্লগ
----

*র‌্যাডিক্যাল টিচারের* একটি ব্লগ রয়েছে, তাদের ওয়েবসাইটের মাধ্যমে সেখানে পৌঁছোনো যেতে পারে। ব্লগটি সাময়িকীর মতো একই বিষয়ের বিন্যাস অনুসরণ করে, কিন্তু এটি প্রকৃত সময়ে (রিয়েল-টাইম) হালনাগাদ করা হয়। ব্লগটিতে ইলেকট্রনিক বিন্যাসে ব্যক্তিদের শিক্ষাগত সমস্যাগুলি প্রকৃত সময়ে হালনাগাদ করা যায়। জার্নাল রিলিজে ব্লগ পোস্ট পুনরাবৃত্তি হয় না।

আরও দেখুন
---------

* সমালোচনামূলক শিক্ষাবিদ্যা

তথ্যসূত্র
---------

1. 1 2 3  "Radical Teacher"।
2. ↑  "The Radical Teacher"। *JSTOR*। সংগ্রহের তারিখ ১২ ডিসেম্বর ২০১৫।
3. ↑  Samuel Totten; Jon E. Pedersen (জানুয়ারি ২০১২)। *Educating about Social Issues in the 20th and 21st Centuries: A Critical Annotated Bibliography*। IAP। পৃষ্ঠা 506। আইএসবিএন 978-1-61735-573-8। সংগ্রহের তারিখ ১২ ডিসেম্বর ২০১৫।
4. ↑  "About"। ২০১৬-১১-১৩।
5. 1 2  "Radical Teacher".
মহারাষ্ট্রে মুম্বই শহর জেলার অবস্থান
গিরগাম গির্জার সম্মুখভাগ
**মুম্বই শহর জেলা** হল মহারাষ্ট্রের কোঙ্কণ বিভাগ-এর একটি জেলা। কোঙ্কণ বিভাগের সদর দপ্তর এই জেলাতেই অবস্থিত। জেলাটি মুম্বই উপনগরীয় জেলার পাশেই অবস্থিত এবং এই জেলা দুটি মুম্বই মহানগরীয় অঞ্চল গঠন করেছে। এই শহর জেলাকে দ্বীপ শহর বা দক্ষিণ মুম্বই এবং অনেক সময় পুরানো মুম্বই বলা হয়। এই জেলা দক্ষিণে কোলাবা থেকে উত্তরে মাহি ও সিওন পর্যন্ত বিস্তৃত। এই শহর জেলাটির আয়তন হল ১৫৭ বর্গকিলোমিটার (৬১ মা২) এবং ২০১১ সালের জনগননায় জনসংখ্যা হল ৩,০৮৫,৪১১ জন।

ইতিহাস
------

জনসংখ্যার উপাত্ত
----------------

২০১১ সালে ভারতের জনগননায় মুম্বই শহর জেলার জনসংখ্যা হয়েছে ৩০,৮৫,৪১১ জন। এই জনসংখ্যা মঙ্গোলিয়া  বা যুক্তরাষ্ট্রের আইওয়া রাজ্যের জনসংখ্যার সমান।  এই জনসংখ্যা জেলাটিকে ভারতের ৬৪০ টি জেলার মধ্যে ১১৫ তম বৃহত্ত জনসংখ্যার জেলায় পরিণত করেছে।  এই জেলার জনঘনত্ব হল ১৯,৬৫২ জন প্রতি বর্গকিলোমিটার (৫০,৯০০ জন/বর্গমাইল) । এখানে জনসংখ্যা বৃদ্ধির হার -৭.৫৭%. মুম্বই শহর জেলায় লিঙ্গ অনুপাত ১০০০ জন পুরুষে ৮৩২ জন মহিলা এবং শিক্ষার হার ৮৯.২১% ।

তথ্যসূত্র
---------

1. 1 2 3 4  "Mumbai City District Population Census 2011"। *Census 2011 India*। Census Organization of India। সংগ্রহের তারিখ ১০ জুলাই ২০১৫।
2. 1 2  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
3. ↑  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Mongolia 3,133,318 July 2011 est.
4. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। N Iowa 3,046,355
**মুম্বই উপনগরী জেলা** কোঙ্কন বিভাগের মহারাষ্ট্রের একটি জেলা। এর সদর দপ্তর বান্দ্রা। এতে তিনটি প্রশাসনিক উপবিভাগ রয়েছে: কুর্লা, অন্ধেরী, এবং বরিভালী। মুম্বই সিটি জেলা এবং অন্যান্য উপনিবেশ সম্প্রদায়ের সাথে জেলাটি সলসেট দ্বীপে মুম্বই মহানগর তৈরি করে। জেলাটি ৪৪৬ কিমি² একটি এলাকা দখল করে রয়েছে।

এটি মহারাষ্ট্রের দ্বিতীয় বৃহত্তম জেলা, এবং এটি প্রশাসনিকভাবে কোঙ্কন বিভাগের অধীনে আসে।

মুম্বই শহরতলির জেলাশাসিত অঞ্চল বান্দ্রা থেকে দাহিসার পর্যন্ত, কুড়লা (চুনা ভট্টি) থেকে মুলুন্ড পর্যন্ত এবং কুর্লা থেকে ট্রম্বা ক্রিক পর্যন্ত।

মুম্বই শহরতলির জেলা দেশের বৃহত্তম জেলাগুলির মধ্যে একটি। ২০১১ সালের জনগননা অনুযায়ী, বর্তমান জনসংখ্যা ৯,৩৩২,৪৮১, এটি ভারতের পঞ্চম সর্বাধিক জনবহুল জেলা (৬৭২ এর মধ্যে) তৈরি করে। জেলার প্রধান নদী *মিঠী নদী*।

ইতিহাস
------

মুম্বই শহরতলির জেলাটি ১ অক্টোবর ১৯৯০ এ নির্মিত হয়েছিল। যখন বৃহত্তর মুম্বই সিটি এবং মুম্বই শহরতলির জেলা বিভক্ত হয়েছিল।

ভূগোল
-----

অনেক গুরুত্বপূর্ণ জায়গা এই জেলার সৌন্দর্য সজ্জিত করেছে, যেমন মাউন্ট মেরি চার্চ, জোগেশ্বরী গুহা, মহাখালী গুহা, এসেল ওয়ার্ল্ড ওয়াটার কিংডম, মারভে বিচ, আকসা বিচ, মধ্য আইল্যান্ড, মালওয়ানি, সঞ্জয় গান্ধী জাতীয় উদ্যান, আরে কলোনী, কানহেরী গুহা, ফিল্ম সিটি, তলসি লেক, ভিহার লেক এবং পাওয়াই লেক সহ।

### জলবায়ু

জনসংখ্যা
--------

২০১১ সালের জনগননা অনুযায়ী মুম্বই উপনগরী জেলার জনসংখ্যার ৯,৩৩২,৪৮১ জন, প্রায় বেনিন বা মার্কিন যুক্তরাষ্ট্রের উত্তর ক্যারোলিনা রাজ্যের সমান। জলগননার দিক দিয়ে এটি ভারতের জেলাগুলির মধ্যে ৬ষ্ঠ স্থান (৫৪০ টির মধ্যে) অধিকার করেছে। জেলার জনসংখ্যা ঘনত্ব প্রতি বর্গ কিলোমিটারে (৬৫,৫০৪.১ / বর্গ মাইল) ২৫,২৯১.২৮ জন। ২০০১-২০১১ দশকে জেলার জনসংখ্যা বৃদ্ধি হার ৮.০১% ছিল। মুম্বাই উপনগরীর প্রতি ১০০০ পুরুষের জন্য ৮৫৭ জন নারী এবং সাক্ষরতার হার ৯০.৯%।

তথ্যসূত্র
---------

1. ↑  "Mumbai Suburban District"। Mumbaisuburban.gov.in। ২০১৩-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৮-১১-১০।
2. ↑  Mumbai Suburban Official Website  ওয়েব্যাক মেশিনে আর্কাইভকৃত ৬ আগস্ট ২০১৩ তারিখে. Retrieved 10 November 2018.
3. ↑  "District Profile"। *mumbaisuburban.gov.in*। ১১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৮।